जालंधर। पंजाब स्टेट एडिड स्कूल टीचर्स एंड कर्मचारी यूनियन की शिक्षा मंत्री से स्कूलों को मर्ज करने की मांग को लेकर हुई बैठक बेनतीजा रही। 4 हजार शिक्षकों को डिपार्टमेंट में मर्ज करने का दो टूक जवाब मिला। अब राज्य भर के कर्मचारी 28 दिसंबर को लायलपुर खालसा स्कूल नकोदर रोड में बैठक करेंगे।
प्रदेश सलाहकार गुरचरण सिंह चाहल, प्रधान एनएन सैनी और सचिव अश्वनी शर्मा ने कहा कि शिक्षा मंत्री ने 20 जनवरी को हुई बैठक में सहमति बनने पर साल बीत गया, पर कोई कार्रवाई नहीं की। अब तो साफ ही कह दिया है कि मर्जर नहीं होगा। इसलिए बैठक कर संघर्ष की प्लानिंग होगी। प्रेस सचिव हरदीप ढींढसा, मनीष अग्रवाल, राज कुमार, रुपिंदर सिंह, अरविंद बैंस, गुरमीत सिंह, सविंद्र सिंह, यादविंदर सिंह, रंजीत सिंह और अमृतपाल गर्ग थे।
hin_Deva hin_Deva